Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Valkoisesta talosta ilmoitettiin virallisesti, -
että presidentti Joe Biden saapuu Lähi-itään kahden päivän vierailulle.
Hänen vierailunsa alkaa Israelista, jatkuu sen jälkeen Saudi-Arabiaan ja -
hän tapaa myös palestiinalaisten johtajan Mahmoud Abbasinkin.
Presidentin avustaja kertoi, että vierailuun sisältyy -
virtuaalinen huippukokous pääministeri Bennettin, Intian pääministerin -
Narendra Modin ja Arabiemiirikuntien presidentin -
Sheikki Muhammed Bin-Zayedin kanssa.
Mainitut neljä johtajaa keskustelevat Ukrainan sodan synnyttämästä -
maailman elintarviketurvakriisistä -
sekä teknologia- ja innovaatioyhteistyön laajenemisesta.
Saudi-Arabian Jeddassa tullaan järjestämään myös alueellinen -
huippukokous yhdeksälle arabihallitsijoille.
Israelin sekavassa sisäpoliittisessa ilmapiirissä mietitään nyt kuumeisesti,
kuka mahtaa olla toivottamassa presidenttiä tervetulleeksi -
Tel Avivin lentoasemalla. Kyse voi olla nykyisestä pääministeri Bennetistä, -
varapääministeri Lapidista tai vieläpä entisestä pääministeri Netanyahusta.
Nykyinen koalitiohallitus sai muutamia päiviä lisäaikaa, -
kun parlamentin ratkaisevia lakiäänestyksiä lykättiin jälleen -
muutamalla päivällä eteenpäin.
Hallitus ei uskalla tuoda ns. hätälakia äänestykseen, -
koska arabi- ja vasemmistoedustajat vastustavat sitä.
Oppositio haluaa tuoda äänestykseen lain parlamentin hajottamisesta, -
mutta ei uskalla tehdä sitä ennen kuin on varma, että se menisi myös läpi.
Kummankin ryhmän tavoitteet riippuvat yhden kansanedustajan äänestä.
Jos parlamentti hajoaa, edessä ovat vaalit ensi lokakuussa ja -
siksi aikaa pääministeriksi nousee nykyinen ulkoministeri Jair Lapid.
Ilman vaaleja selvitään, jos oppositio saa taakseen -
61:n kansanedustajan äänet mukaan lukien nykyisen pääministeripuolueen.
Kairossa, Egyptin pääkaupungissa allekirjoitettiin 15. kesäkuuta -
eräs nykyhistorian merkittävimmistä energiasopimuksista.
Sen mukaan Euroopan unioni ostaa Israelilta kaasua, -
joka nesteytetään ensin Egyptissä ja toimitetaan sen jälkeen Eurooppaan.
Sopimus auttaa unionia vähentämään kaasuntuontia Venäjältä, -
joka on toimittanut noin 40 prosenttia Euroopan kaasuntarpeesta.
Sopimuksen allekirjoitustilaisuudessa oli läsnä, -
Egyptin, Israelin ja Euroopan unionin energiaministerien lisäksi, -
myös Euroopan unionin komission puheenjohtaja Ursula von der Leyen.
Israelin energiaministeri Karin Elharrar totesi, -
"Tämä on valtava hetki pienelle Israelille, -
josta on nyt tullut merkittävä energian toimittaja koko maailmannäyttämöllä.
Samalla se tulee vahvistamaan merkittävästi Israelin taloutta."
Israelin tuomioistuin tuomitsi runsas viikko sitten Gazassa toimineen, -
Katolisen kirkon alaisen World Vision järjestön -
humanitäärisen avustustyöntekijän Mohammed el-Halabin vankeuteen -
varojen siirtämisestä terroristijärjestö Hamasin käyttöön.
Israelin tiedustelupalvelu pidätti el-Halabin jo useita vuosia sitten, -
mutta syytteet nostettiin vasta äskettäin, -
koska pitävien todisteiden kerääminen vei aikaa, -
eikä Hamas ollut niiden keräämisessä yhteistyöhaluinen.
Beersheban käräjäoikeuden tuomiossa todettiin, -
että Hamasin sotilaallinen siipi oli värvännyt el-Halabin jo vuonna 2004.
Hän oli sen jälkeen liittynyt World Vision hyväntekeväisyysjärjestöön ja -
siirtänyt sieltä varoja Hamasille miljoonien dollarien edestä.
El-Halabi oli myös tunnustanut tekonsa.
Israelin ulkoministeri Jair Lapid on menossa Turkkiin -
tapaamaan virkaveljeään Mevlu Cavusoglua, -
aiheena Iranin Turkissa toimivat terroristisolut, -
jotka ovat muodostaneet selkeän uhkatekijän -
Turkissa vieraileville israelilaisille turisteille.
Jo kaksi viikkoa sitten Israelin hallitus suositteli vakavasti -
kansalaisiaan olemaan matkustamasta Turkkiin, -
jonne Iranin Vallankumouskaarti on onnistunut luomaan -
useita kymmeniä aktiivisia soluja.
Nämä solut ovat saaneet toimintakäskyn -
etsiä, surmata tai kidnapata Israelin kansalaisia -
kostoksi Israelin Mossadin tekemistä surmantöistä -
Iranin ydinohjelmassa mukana olleita ydintekniikan asiantuntijoita kohtaan.
Myös Israelin presidentti Herzog on puuttunut asiaan ja -
keskustellut Turkin presidentti Erdoganin kanssa ja pyytänyt häntä -
toimimaan tällaisen siviileihin kohdistuvan uhan estämiseksi.
Turkin turvallisuusjoukot ovatkin onnistuneet -
estämään muutamia yrityksiä, mutta mistään laajamittaisesta -
operaatiosta iranilaisia kohtaan ei ole vielä ollut kyse.
Pääministeri Bennett on puolestaan ilmoittanut Israelin kostavan -
jokaiselle, joka yrittää vahingoittaa maan kansalaisia.
Hänen mukaansa Israel kostaa, ei vain sille joka toimii, vaan myös sille, -
joka lähettää terroristin toimimaan. Viittaus oli osoitettu suoraan Iranille.
Muu maailma on hyvin yleisesti kiitellyt -
lähes kaksi vuotta sitten solmittuja, ns. Abraham sopimuksia -
Israelin ja usean arabivaltion välillä.
Näin ei ole kuitenkaan Israelin itäisen naapurimaan laita.
Jordania, vaikka on ollut rauhansopimuksessa Israelin kanssa -
jo lähes kolme vuosikymmentä, -
suhtautuu diplomaattisiin tunnustamisiin -
pikemminkin kielteisesti, kuin myönteisesti.
Vain muutamia päiviä sitten, -
heti Yhdysvaltojen presidentin tulevan vierailun tultua julkisuuteen, -
Jordanian varapääministeri ja ulkoministeri Marwan Muasher -
otti erittäin voimakkaasti kantaa näitä Aabrahamin sopimuksia vastaan.
Hänen ja samalla myös Jordanian kuninkaan mielestä, -
kyseiset sopimukset ovat väkivallan eivätkä rauhan reseptejä.
Samalla hän kehottaa Yhdysvaltoja pidättäytymään -
tarjoamasta porkkanoita eri arabivaltioille -
Israelin tunnustamiseen tähtäävistä suunnitelmista.
Muasherin mukaan tällaiset porkkanat eivät ole paikallaan niin kauan, -
kun Palestiinan kysymys on ratkaisematta ja -
Israel jatkaa Palestiinan ja Jerusalemin miehittämistä.
Hän osoittikin Yhdysvaltojen presidentille listan asioista, -
jotka tämän tulisi ensi töikseen saattaa voimaan.
Niistä tärkeimmät olivat Länsirannan siirtokuntien laillisuuden kumoaminen,
Golanin tunnustamisen peruminen, -
Palestiinan konsulaatin avaaminen Itä-Jerusalemiin ja -
käytännössä kaiken sen peruminen, minkä edellinen presidentti Trump -
sai aikaan eri arabivaltioiden ja Israelin välille.
Israelin Kansallinen Kyberturvallisuusyksikkö epäilee, -
että Iranin kannattamat hakkerit ovat onnistuneet murtautumaan -
maan siviilipuolustusjärjestelmään siten, että pystyvät aktivoimaan -
hälytyssireenit toimimaan ilman todellista uhkaa.
Kyse on nimenomaan siviilipuolen hälyttimistä, -
ei sotilaallisen puolen järjestelmistä, toteaa INCD, -
eli mainittu yksikkö lausunnossaan.
Sireenit aktivoituivat Jerusalemissa ja Eilatissa viime sunnuntaina, -
ilman että kumpaankaan kaupunkiin olisi kohdistunut mitään suoraa uhkaa.
Kummassakin kaupungissa sireenit soivat lähes tunnin ajan, -
ja ihmiset etsiytyivät lähes paniikissa pommi- ja väestösuojiin, -
ennen kuin sireenit saatiin hiljaisiksi.
Toinen merkittävä kyberturvallisuus- laitos, Check Point Research -
ilmoitti, että iranilaiset hakkerit olivat aivan hiljattain yrittäneet -
päästä merkittävien israelilaisten poliitikkojen sivustoille.
Yritykset tosin epäonnistuivat.
Koronaepidemia, eli Covid-19 ei näytä hellittävän otettaan Israelissa.
Viime sunnuntain rekisteröitiin yli 10 000 uutta tapausta -
pelkästään yhden päivän aikana.
Se on suurin määrä yli kahteen kuukauteen ja tällä hetkellä -
lähes kahdensadan ihmisen tilan katsotaan oleva vakava, -
mutta vain alle kahdensadan tilaksi arvioitiin todella tai erittäin vakava.
Terveysviranomaisten huolta lisää erityisesti se, -
että noin 40 prosenttia testatuista antoi positiivisen tuloksen, -
joka tarkoittaa sitä, että vakavien tapausten määrä on lisääntynyt -
95 prosenttia pelkästään yhden viikon aikana.
Uusia määräyksiä ei kuitenkaan ole vielä annettu, -
vain sairaaloita on kehotettu varautumaan -
Covid-osastojensa avaamiseen usean kuukauden tauon jälkeen.
Näin Jerusalem uutiset tällä kertaa. Muistahan rukoilla rauhaa -
tuolle kaupungille, maalle ja koko Lähi-itään -
ja aivan erityisesti nyt myös Ukrainan kansalle.
Uutistoimitus haluaa toivottaa kaikille katsojille oikein hyvää juhannusta.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7